stanford-oval/wikipedia huggingface dataset:
WizKids Games
Pelit

WizKids:in ensimmäinen peli Mage Knight julkaistiin ensimmäinen päivä marraskuuta 2000. Uutta pelissä olivat helposti koottavat ja valmiiksi maalatut miniatyyrit. Nyt pelaajat pystyivät keskittymään peliin tarpeeksi, ja aloittamaan pelit nopeasti. Peliin on julkaistu kolme lisäosaa (The Lost Legion, Krang ja Shades of Tezla).
WizKids on tehnyt monta suosittua pelia Mage Knightin jälkeen. HeroClix keskittyi Marvelin sarjakuvahahmoihin, MechWarrior-pelissä pelaajat käyttävät miniatyyrirobotteja vihollista vastaan ja MLB SportsClix teki pelaajasta oman baseball-joukkueen valmentajan.
Pirates CSG oli WizKidsin ensimmäinen koottava miniatyyri strategiapeli. Siinä pelaajat käyttivät muovikorteista irrotettavia, valmiiksi maalattuja ja helposti koottavia miniatyyrilaivoja. RocketMen jatkoi koottavien miniatyyripelien sarjaa taisteluilla avaruudessa. Tsuro, Wizkidsin ensimmäinen lautapeli toi pelaajille elegantin strategiapelin vauhdikkaimmassa muodossa.
Aiheesta muualla

WizKids.com (englanniksi)
Yhteistoiminnallinen hallinta

Yhteistoiminnallinen hallinta tarkoittaa yhteiskunnallisen päätöksenteon ja suunnittelun prosesseja ja muotoja, jotka perustuvat tavoitteelliseen yhteistyöhön ja vuoropuheluun julkisen sektorin, kansalaisyhteiskunnan ja yksityisen sektorin toimijoiden välillä. Yhteistoiminnallisen hallinnan erilaiset mallit ovat kehittyneet vastauksina monimutkaisiin yhteiskunnallisiin ja ekologisiin haasteisiin, joissa toimijoita on lukuisia, vaikutukset ovat monitahoisia ja ratkaisuihin tarvitaan erilaisia resursseja sekä laajaa tietopohjaa. Yhdelläkään toimijalla ei yksinään ole tämänkaltaisten ongelmien ratkaisuun vaadittavia tietoja, työkaluja, resursseja tai arvovaltaa.
Yhteistoiminnallinen hallinta sopii päätösten valmisteluun, tekemiseen ja toimeenpanoon tilanteissa, joissa ongelman ratkaiseminen vaatii toimijoilta yhteistyötä ja sitoutumista. Yhteistoiminnallisissa prosesseissa pyritään maksimoimaan kaikille osapuolille koituvat hyödyt ja minimoimaan haitat. Yhteistoiminnallisen hallinnan prosessit ovat luonteeltaan tavoitteellisia ja neuvottelevia – eivät pelkkää keskustelua tai ohutta “osallistamista”.
Yhteistoiminnan periaatteita:
Pohjautuu ongelmatilanteen analyysiin
Tuo yhteen monia osapuolia ja risteäviä tavoitteita
Toteutuu vaiheittain etenevässä yhteistyössä
Hyödyntää fasilitointia erityisesti ristiriitaisissa kysymyksissä
Perustuu neuvottelevaan ongelmanratkaisuun
Tähtää konkreettiseen lopputulokseen
Helpottaa monenvälistä toimeenpanoa.
Yhteistoiminnallisen hallinnan yhteydessä voidaan tarkastella  kapasiteetteja, joita yksilöillä, organisaatioilla, osapuolten välillä ja järjestelmällä on yhteistoimintaan. Esimerkiksi yksilön tasolla yteistoiminnan kapasiteetti tarkoittaa, että yksilöllä on hallussaan yhteistoiminnan kannalta olennaiset henkilökohtaiset taidot, ymmärrys haasteista ja toisten näkemyksistä ja hän suhtautuu avoimesti yhteistyöhön.
Aiheesta muualla

Yhteistoiminnallisia ratkaisuja sirpaloituvien yhteiskuntien ongelmiin – käänne yhteishallintaan ympäristöpäätöksenteossa (CORE) –hankkeen sivusto
William Anders

| William Alison Anders |
| --- | --- |

Henkilötiedot
Syntynyt: 17. lokakuuta 1933 Brittiläinen Hongkong
Kuollut: 7. kesäkuuta 2024 (90 vuotta) San Juanin piirikunta, Washington, Yhdysvallat
Kansalaisuus:  yhdysvaltalainen
Ammatti:  koelentäjä
Ura
Tyyppi:  astronautti
Sotilasarvo:  Major General, USAF
Aika avaruudessa:  6 päivää 3 tuntia 0 minuuttia
Lennot

:  Apollo 8
 
William Alison Anders (17. lokakuuta 1933 Brittiläinen Hongkong – 7. kesäkuuta 2024 San Juanin piirikunta, Washington, Yhdysvallat) oli yhdysvaltalainen astronautti, diplomaatti ja yritysjohtaja. Hän sai töitä Nasasta vuonna 1963 ja kuului Apollo 8 -avaruuslennon miehistöön. Hänen mukaansa on nimetty Andersin kraatteri Kuussa. Anders jätti Nasan Apollo 8 -lennon jälkeen ja johti sen jälkeen muun muassa Yhdysvaltain ydinturvallisuusvirastoa ja toimi Norjan-suurlähettiläänä. Anders siirtyi 1970-luvulla yritysmaailmaan ja oli Textronin ja General Dynamicsin johtohenkilöitä.
Nuoruus

William Alison Anders syntyi Brittiläisessä Hongkongissa 17. lokakuuta 1933 Yhdysvaltain laivaston luutnantin Arthur F. Andersin ja hänen vaimonsa Murielin (o.s. Adams), poikana. Perhe muutti Hongkongista Annapolisiin Marylandiin, missä hänen isänsä opetti matematiikkaa Yhdysvaltain laivaston koulussa. Annapoliksen jälkeen Williamin isä sijoitettiin Nanjingiin Kiinaan. Muuton jälkeen syttyi vuonna 1937 toinen Kiinan ja Japanin sota, jonka seurauksena Japani hyökkäsi Kiinaan. Saman vuoden joulukuussa hänen isänsä palveli upseerina jokitykkivene USS Panayllä Helmijoella ja haavoittui japanilaisten pommittajien hyökättyä alukseen. Kun japanilaiset alkoivat edetä kohti Nanjingia, Anders ja hänen äitinsä pakenivat junalla Guangzhouhun ja palasivat takaisin Yhdysvaltoihin Filippiinien kautta.
Laivastoakatemiasta astronautiksi

Anders valmistui 1955 Yhdysvaltain laivastoakatemiasta, mutta hän sai siirron ilmavoimiin, koska koki siellä olevan paremmat mahdollisuudet uralla etenemiseen. Hän valmistui 1962 Ilmavoimien teknologian instituutista ydinenergiatekniikan maisteriksi ja työskenteli sen jälkeen ilmavoimien aselaboratoriossa.
Anders valittiin 1963 uuteen astronauttiryhmään. Hänen valintaansa edistivät hänen osaamisensa reaktorien suojaamisesta ja säteilyn vaikutuksista. Anders valittiin 1968 Apollo 8 -lennolle, jonka komentajana toimi Frank Borman. Saturn V -raketti lähti 21. joulukuuta matkaan Kennedyn avaruuskeskuksesta. Apollo 8 kiersi ensimmäisenä lentona Kuun, ja miehistö oli Kuun kiertoradalla noin 112 kilometrin korkeudessa noin 20 tuntia. Anders otti matkalla valokuvan, joka tunnetaan nimellä Earthrise.
Virkamiehenä ja yritysjohtajana

Anders jätti Nasan ja ilmavoimat Apollo 8 -lennon jälkeen, ja hänestä tuli 1969 National Aeronautics and Space Councilin puheenjohtaja. Hänet valittiin 1973 Yhdysvaltain atomienergiakomissioon, ja hän myös johti Yhdysvaltain ja Neuvostoliiton yhteistä fuusio- ja fissiovoiman ohjelmaa. Gerald Ford valitsi 1975 Andersin Yhdysvaltain ydinturvallisuusviraston ensimmäiseksi pääjohtajaksi, ja sen jälkeen hän toimi myös Yhdysvaltain Norjan-suurlähettiläänä.
Andersista tuli 1977 ajatushautomo American Enterprise Instituten tutkija ja sen jälkeen General Electricin ydintuotteiden johtaja. Hänestä tuli myöhemmin yrityksen lentokonevarusteiden johtoon. Anders siirtyi 1984 Textronin ilmatoiminnan johtoon ja nousi myöhemmin yrityksen varatoimitusjohtajaksi. Anders valittiin 1990 General Dynamicsin varapuheenjohtajaksi ja seuraavana vuonna sekä toimitusjohtajaksi että puheenjohtajaksi. Hän eläköityi 1988 ilmavoimien reservistä kenraalimajurina ja teollisuuden palveluksesta 1994. Anders perusti 1996 Washingtonin osavaltiossa Heritage Flight Museumin ja lensi eläkkeellä omia koneitaan kilpailuissa ja ilmanäytöksissä.
Kuolema

Anders kuoli lento-onnettomuudessa hänen ohjaamansa koneen pudottua veteen San Juanin saaristossa Washingtonin osavaltiossa. Lentokone oli Andersin omistama, entinen Yhdysvaltain ilmavoimien Beechcraft T-34 Mentor -vintagekone.
Aiheesta muualla

Kuvia tai muita tiedostoja aiheesta William Anders Wikimedia Commonsissa
Spacefacts biography of William Anders (englanniksi)
Heritage Flight Museum (englanniksi)
Andersin 24. joulukuuta 1968 ottama kuuluisa Earthrise-valokuva.
Wipeout 3

| Wipeout 3 |
| --- | --- |

Kehittäjä:  Psygnosis
Julkaisija:  Psygnosis
Suunnittelija:  Psygnosis, The Designers Republic
Käsikirjoittaja:  Russell Coburn (ohjekirja)
Pelisarja:  Wipeout
Julkaistu:  EU 8. syyskuuta 1999NA 30. syyskuuta 1999JP 3. helmikuuta 2000
Lajityyppi:  Ajopeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  PlayStation
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
Wipeout 3, julkaistu Euroopassa ja Japanissa nimellä Wip3out, on tulevaisuuteen sijoittuva ajopeli, jonka on suunnitellut ja julkaissut Psygnosis ainoastaan PlayStation -pelialustalle. Wipeout 3 on Wipeout-pelisarjan neljäs osa, ja se julkaistiin Euroopassa ja Pohjois-Amerikassa syyskuussa 1999. Se oli ensimmäinen Psygnosisin Leedsin studion julkaisema videopeli. Peli julkaistiin uudelleen Euroopassa elokuussa 2000 nimellä Wipeout 3: Special Edition. Pelaajan tehtävänä on ohjata erittäin nopeita antigravitaatiokilpureita ja käyttää aseita saadakseen muut kilpailijat ulos kisasta.
Psygnosisin kehittäjät pyysivät The Designers Republicia luomaan yksinkertaisen värimaailman, valikot sekä radat. Psygnosisin omien työntekijöiden mukaan vaatimuksena oli ”uskottavan todellisuuden” toteutuminen. Wipeout 3 on yksi harvoista Playstation-peleistä, joita voi pelata korkearesoluutiotilassa. Merkittävää on myös se, että pelissä on mahdollisuus korjata laajakuvaa. Pelin soundtrack on sekoitus teknoa ja electronicaa. Kappaleet on valinnut DJ Sasha, ja häntä avustivat Orbital ja The Chemical Brothers.
Peli sai paljon hyvää palautetta kriitikoilta, varsinkin grafiikasta, musiikista ja muotoilun pienistä yksityiskohdista. Pelin vaikeus ja uuden sisällön puuttuminen olivat suurimmat kritiikin kohteet. Vaikka peli sai hyvää palautetta, se oli taloudellisesti pettymys. Wipeout 3 oli pelisarjan viimeinen Playstationille julkaistu osa. Seuraava osa, Wipeout Fusion, julkaistiin PlayStation 2:lle.
Pelaaminen

Wipeout 3 on ajopeli, jossa on samat perusasiat kuin edeltäjissään. Pelaaja osallistuu F7200 Anti-Gravity Race League -kilpasarjaan. Pelaaja ohjaa tulevaisuuden antigravitaatiokilpuria, jonka omistavat kilpa-ajoyritykset. Pelissä on kahdeksan rataa ja neljä piilotetettua prototyyppirataa. Jokainen alus on suojattu energiakilvellä, joka suojaa pelaajaa vahingoilta. Jos kilpi on pois päältä, pelaaja voidaan suistaa radalta. Kilpi voidaan ladata varikolla: mitä vähemmän aikaa viettää varikkosuoralla, sitä vähemmän kilpi latautuu.
Kilven lisäksi jokaisessa kilpurissa on paineilmajarrut, jotta kilpuria voi hallita tiukoissa mutkissa. Pelissä on myös ”hyper-boost”-painike, joka tuo hetkellisesti lisää vauhtia. Se vie kuitenkin energiaa kilvestä, mikä tekee kilpurista haavoittuvamman.
Jokaisella kilparadalla on hajallaan aseverkkoja, jotka antavat helpotusta peliin. Wipeout 3 sisältää uusia aseita sekä viisi edellisistä peleistä tuttua asetta. Aseet on jaettu puolustaviin ja hyökkääviin: esimerkiksi kilpi suojaa kilpuria vahingoilta, ja raketeilla, ohjuksilla ja miinoilla voi yrittää suistaa vastustajan ulos. Pelaajat voivat käyttää myös autopilottia selvitäkseen vaikeista käännöksistä.
Tavallisessa pelitilassa kolme parasta kilpuria saavat mitalit. Jokaisen kilpailijan tulee ohittaa väliaikapiste tietyn ajan kuluessa tai hänet hylätään. Voittamalla kultamitaleja pelaaja voi avata uusia ratoja ja kilpureita. Wipeout 3 sisältää myös muita pelitiloja, kuten tilan, jossa haasteena on lyödä tietty aika. ”Eliminator”-tilassa pelaajat saavat pisteitä vahingoittamalla muita kilpureita ja ajamalla kierroksia. ”Tournament”-tilassa pelaaja kilpailee useilla radoilla ja saa pisteitä sijoituksensa mukaan.
Kehittäminen

Kehittäessään seuraavaa Wipeout-sarjan peliä Psygnosis vaati edellisten pelien luojia tarkastelemaan niistä saatuja yksilöllisiä ajokokemuksia. Psygnosis halusi tehdä pelistä helpon uusille pelaajille, joten siihen tehtiin nopeavauhtisia kilpureita ja vanhat radat pidettiin helppoina uusille pelaajille. Peli vaikeutuu uusien ratojen myötä, joten se säilyy mielenkiintoisena myös kokeneille pelaajille. Wipeout 3 oli pelisarjan ensimmäinen peli, jossa ohjaamiseen käytettiin analogisia sauvoja, mikä takasi tasaisemman ohjauksen.
Psygnosis pyysi graafiseen suunnitteluun keskittyneeltä The Designers Republicilta apua suunnitteluun. The Designers Republic, joka on tunnettu teknoalbumien kansikuvista, suunnitteli pelin kuvakkeet, tuloslistat, värimaailman sekä oman kirjasintyypin. Futurististen ratojen ulkonäköä ja niiden tuntemista rajoitettiin, jotta pelissä säilyisi tietynlainen, uskottava herkkyys. Johtava suunnittelija Nicky Westcott sanoi: [Psygnosis] yritti tehdä tulevaisuuden maailmasta realistisen, joten taivaasta ei tehty myrkynoranssia, siellä ei ole kymmentä kuuta lentelemässä ympäriinsä eikä maailma näytä tulleen hulluksi. Se on hyvin hillitty ja paljon tarkempi. Pelin grafiikoita oltiin kehitetty edellisiin osiin verrattuna, ja se oli pelisarjan ensimmäinen osa, jota pystyi pelaamaan korkean resoluution tilassa (640×480 tai 480i).
Kehittäminen > Musiikki

Sarjan edellisten osien tapaan Wipeout 3 sisälsi musiikkia tekno- ja electronica-artisteilta, kuten The Chemical Brothersilta, Orbitalilta ja Propellerheadsilta. Psygnosisin kehitysmanageri Enda Carey toi musiikin mukaan pelin kehitykseen jo alussa sen sijaan, että se olisi ollut vain viime hetken lisäys. Toisin kuin edellisten osien soundtrackeissä, tässä pelissä oli yksi musiikkijohtaja, DJ Sasha, joka työskenteli artistien kanssa saadakseen aikaan yhtenäisen soundtrackin. Sasha lisäsi soundtrackiin lukuisia omia kappaleitaan, jotka hän oli tehnyt peliä varten. Pelin jakelualustana oli Mixed Mode CD, mikä mahdollisti soundtrackin soittamisen tavallisissa levysoittimissa. Markkinoidakseen peliä ja soundtrackia Psygnosis sponsoroi DJ Sashalle Global Underground -nimisen kiertueen.
| Wipeout 3 kappalelista |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Feisar | DJ Sasha | 4.06 |  |  |  |  |  |  |
| 2. | Kittens | Underworld | 3.06 |  |  |  |  |  |  |
| 3. | Icaras | Sasha | 4.19 |  |  |  |  |  |  |
| 4. | Know Where To Run | Orbital | 4.12 |  |  |  |  |  |  |
| 5. | Auricom | Sasha | 4.12 |  |  |  |  |  |  |
| 6. | Surrender | MKL | 3.42 |  |  |  |  |  |  |
| 7. | Lethal Cut | Propellerheads | 3.41 |  |  |  |  |  |  |
| 8. | Goteki 45 | Sasha | 4.17 |  |  |  |  |  |  |
| 9. | Under The Influence | The Chemical Brothers | 4.14 |  |  |  |  |  |  |
| 10. | Pirhana | Sasha | 4.15 |  |  |  |  |  |  |
| 11. | Control | MKL | 3.42 |  |  |  |  |  |  |
| 12. | Avenue | Paul van Dyk | 4.03 |  |  |  |  |  |  |
| 13. | Xpander | Sasha | 4.07 |  |  |  |  |  |  |
Vastaanotto

| Wipeout 3> Yhteispisteet.Kerääjä | Wipeout 3> Yhteispisteet.Pisteet |
| --- | --- |
GameRankings: 87% 
Metacritic: 89% 
Arvostelupisteet
Julkaisu: Pisteet
Famitsu: 30 / 40 
GamePro: 4 / 4 
Game Revolution: B+ 
GameSpot: 8.3 / 10 
IGN: 9.1 / 10 
Yleensä kriitikoiden suhtautuminen peliin oli positiivista. Arviolta 87 prosenttia 29 arvioijasta piti peliä hyvänä GameRankingsin arvion mukaan, ja se sai 89 pistettä sadasta Metacriticiltä. IGN nimesi pelin pelisarjan helppokäyttöisemmäksi, ja sivuston mukaan peli oli 92. paras vuonna 2009. Hyvästä palautteesta huolimatta Wipeout 3 ei ollut taloudellinen menestys.
Nopeatempoisuus ja grafiikat olivat kriitikoiden mielestä selvästi pelin vahvuudet. The Guardianin Jack Schofield oli yllättynyt yksityiskohtien tasosta ja sanoi, että ”grafiikat ovat paremmat kuin mihin uskoisi PlayStationin pystyvän”. Game Revolutionin arvostelijat ylistivät pelin uusia ominaisuuksia, etenkin uusia aseita ja mahdollisuutta kaksinpeliin. The Designers Republicin työtä kehuttiin, kisojen tapahtumapaikkoja pidettiin hyvin todenmukaisina ja kappalevalikoimaa hyvänä.
Arvostelijat nimesivät pelin suurimmaksi virheeksi jyrkät mutkat. The San Diego Union-Tribune -lehden toimittaja David Canter sanoi, että vaikeustason kehittyminen oli ”naurettavaa” ja ”Tournament”-tilassa vaikeustaso nousi suoraan ”erittäin helposta erittäin vaikeaan”. Tosin analogisen sauvan käyttämisen todettiin helpottavan kilpurin hallintaa.
Arvostelijat, jotka antoivat pelille huonon arvion, olivat pettyneitä siihen, että peli liikkui hieman uusilla urilla. The Timesin Stuart Miles myönsi Wipeout 3:n olevan hyvä peli, mutta hän oli odottanut siltä paljon enemmän: ”Ohjelmoijien olisi pitänyt keskittyä enemmän yleiseen ulkonäköön eikä sen sijaan kehittää nykyistä pelattavuutta.” Gamasutran Alistair Wallace vertasi peliä sen edeltäjään, Wipeout 2097:ään: ”Nautin Wipeout 3:sta – –mutta uskon että sarjasta ovat loppuneet ideat. Silmukan silmukoiden tekeminen ei ole iso asia”. GameSpotin yhteenvedossa todettiin, että Wipeout 3 on loistava kilpa-ajopeli mutta se ei silti voita Wipeout 297:ää parhaana futuristisena kilpa-ajopelinä.
Uusintajulkaisu ja jatko-osa

Pelin erikoisversio julkaistiin yksinomaan Euroopassa 14. heinäkuuta 2000.. Wipeout 3 Special Edition sisälsi muutamia pieniä muutoksia pelattavuuteen, kuten kilpureiden fysiikkaan, automaattitallennukset ja tekoälyn vikojen korjaukset. Siihen oli lisätty myös kahdeksan rataa edellisistä Wipeout peleistä (kolme Wipeoutista ja viisi Wipeout 2097:stä) ja kaksi piilotettua prototyyppirataa, jotka olivat olleet saatavilla vain Japanin versiossa. Näin ratojen lukumäärä nousi 22:een. Special Edition mahdollisti myös neljän hengen pelaamisen kahta televisiota ja kahta konsolia käyttäen. Wipeout 3 oli pelisarjan viimeinen osa, joka julkaistiin Playstationille. Pelisarjan seuraava osa, Wipeout Fusion, julkaistiin 2002 ainoastaan PlayStation 2:lle. Peli esitteli uusia ratoja, kilpureita, aseita sekä parannellun tekoälyn.
Kuvakaappaus pelistä
Windir

Windir (suomeksi ”soturi”) oli black metal -yhtye Sogndalista, Norjasta.  Yhtye yhdisteli musiikissaan black metallia, folk-musiikkia ja  paikallista mytologiaa. Yhtye perustettiin vuonna 1994, ja sen ensimmäinen albumi Sóknarldalr julkaistiin vuonna 1997. Yhtye oli alun perin multi-instrumentalistin ja laulaja Terje ”Valfar” Bakkenin sooloprojekti, mutta laajeni täyteen kokoonpanoon albumin Arntor jälkeen.
Windir tuotti neljä studioalbumia  kymmenvuotisen taipaleensa aikana. Yhtye hajosi Valfarin kuoltua hypotermiaan eksyttyään lumimyrskyssä vuonna 2004.[lähde? ] Windir inspiroi useita paikallisia yhtyeitä Sognin ja Fjordanen läänissä ja joiden kokoonpanoissa on entisiä Windirin jäseniä. Näitä yhtyeitä ovat Vreid, Cor Scorpii, Mistur, Sigtyr ja Feigd. Niiden musiikista käytetään yhteisesti nimitystä Sognametal.
Viimeinen tunnettu kokoonpano

Valfar – haitari, laulu (1994–2004), bassokitara, kitara, kosketinsoitin (1994–1999)
Steingrim – rummut (1994–2004)
Hvàll – bassokitara (2001–2004)
Sture – kitara (2001–2004)
Strom – kitara (2001–2004)
Righ – kosketinsoitin (2001–2004)
Viimeinen tunnettu kokoonpano > Entiset jäsenet

Invictus – bassokitara (sessio)
Sorg – kitara (1994–1996)
Diskografia > Demoalbumit

Sogneriket (1994)
Det Gamle riket (1995)
Diskografia > Studioalbumit

Sóknardalr (1997,  Head Not Found)
Arntor (1999,  Head Not Found)
1184 (2001,  Head Not Found)
Likferd (2003,  Head Not Found)
Diskografia > Kokoelma-albumit

Valfar, ein Windir (2004,  Tabu Recordings)
Diskografia > DVD:t

SognaMetal (2005,  Tabu Recordings)
Aiheesta muualla

Yhtyeen kotisivu (Arkistoitu – Internet Archive)
Windir Encyclopaedia Metallumissa (englanniksi)
Albula

Albula tarkoittaa ainakin seuraavia:
Albulajoki, joki Sveitsissä
Albulan Alpit, vuoristo Sveitsissä
Albulan alue, hallinnollinen alue Sveitsissä
Albulan rautatie, rata Sveitsissä
Albulasola, sola Sveitsissä
Albulatunneli, rautatietunneli Sveitsissä
Muikun lajinimi, Coregonus albula.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Albula”, voi hakea sivunnimihaulla, laajalla sivunnimihaulla tai tekstihaulla.
Alannah Yip

| Alannah Yip |
| --- | --- |
 Yip vuonna 2021
Henkilötiedot
Syntynyt: 26. lokakuuta 1993 (ikä 30) Vancouver, Brittiläinen Kolumbia
Kansalaisuus:  Kanada
Uran tiedot
Pituus:  163 cm
Laji:  kiipeily
Aiheesta muualla
alannahyip.wordpress.com
Alannah Yip (s. 26. lokakuuta 1993) on kanadalainen kiipeilijä. Hän on yksi menestyneimmistä kanadalaisista kisakiipeilijöistä ja hän on voittanut boulderoinnin Kanadanmestaruuden seitsemän kertaa. Hän voitti vuoden 2020 Pohjois- ja Etelä-Amerikan mestaruuden yhdistetyssä kiipeilyssä saaden paikan vuoden 2020 kesäolympialaisiin. Hän sijoittui olympialaisissa yhdistetynkiipeilyn naistensarjassa neljänneksitoista. Toinen vuoden 2020 olympialaissa ollut kanadalainen kiipeilijä, Sean McColl, on hänen lapsuudenystävänsä.
Yip aloitti kiipeilyn kuusivuotiaana mentyään ensimmäistä kertaa kiipeilemään kuusivuotta itseään vanhemman McCollin kanssa. Viisi vuotta myöhemmin hän kiipesi ensimmäisen kerran ulkona. Ensimmäisen Kanadanmestaruuden hän voitti 12-vuotiaana. Hän osallistui ensimmäiseen maailmancupiinsa 17-vuotiaana sijoittuen boulderoinnissa kahdeksanneksitoista.
Hän lopetti kilpailun alettuaan opiskella, mutta palasi kilpailuihin vuonna 2015. Vuonna 2017 Yip pääsi ensimmäisenä kanadalaisena naisena boulderoinnin maailmancupin finaaliin ja vuonna 2019 hän oli boulderoinnin maailmanmestaruuskisoissa seitsemäs. Vuonna 2018 hän valmistui insinööriksi.
Vuonna 2023 Yip ilmoitti jäävänsä eläkkeelle kilpailuista. Vuonna 2024 hän kertoi sairastavansa hiustenlähtöön johtavaa autoimmuunisairautta alopecia areataa.
Aegypiinae

| Aegypiinae |
| --- | --- |
 Suomukorppikotka (Gyps rueppellii)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Aegypiinae  W.P.Sclater, 1924
Suvut
 Kalmokorppikotkat Sarcogyps  Kirjokorppikotkat Trigonoceps  Korppikotkat Gyps  Korvakorppikotkat Torgos  Munkkikorppikotkat Aegypius 
Katso myös
   Aegypiinae Wikispeciesissä   Aegypiinae Commonsissa 
Infobox OKNimi-testi OK: 
Aegypiinae on haukkojen heimoon kuuluva päiväpetolintujen alaheimo. Alaheimoon kuuluu korppikotkia, jotka ovat raadonsyöjiä. Osa niistä elää Himalajan vuoriston alueella. Kyseisen alaheimon kehityslinjasta on löydetty merkkejä Mioseenin ajalta Arfrikasta ja Kiinasta.
Suvut

Kalmokorppikotka Sarcogyps
Kirjokorppikotka Trigonoceps
Korppikotkat Gyps
Korvakorppikotka Torgos
Munkkikorppikotka Aegypius
Alexander Danilov

| Mitalit | Mitalit | Mitalit |  |
| --- | --- | --- | --- |
|  Alexander Danilov |  Alexander Danilov |  Alexander Danilov |  |
Maa:   Israel
Miesten ammunta
| MM-kilpailut  | MM-kilpailut  | MM-kilpailut  |  |
|  Hopeaa | Lahti 2002 | 25 m vakiopistooli |  |
Alexander Danilov (s. 10. marraskuuta 1969 Moskova, Neuvostoliitto) on israelilainen pistooliampuja.
Danilov saavutti MM-kilpailuissa Lahdessa 2002 hopeaa 25 m vakiopistoolissa tuloksella 580. Hän pääsi uusimaan maailmanmestaruudesta mutta hävisi uusinnassa tanskalaiselle René Vognille kahdella pisteellä ammuttuaan 137 pistettä.
Alexander Djajasiswaja

Alexander Soetandio Djajasiswaja (30. marraskuuta 1931 Surakarta – 19. tammikuuta 2006) oli indonesialainen roomalaiskatolinen piispa. Hänet vihittiin papiksi 7. syyskuuta 1958 ja nimitettiin Bandungin hiippakunnan johtoon 2. heinäkuuta 1984. Piispaksi vihkiminen seurasi 11. marraskuuta. Pääkonsekraattorina toimi Justinus Darmojuwono, jota avustivat Alfred Gonti Pius Datubara ja Alphonsus Augustus Sowada.
Djajasiswaja kuoli 74-vuotiaana virassa.
Air France-KLM

| Air France-KLM S> A. |
| --- | --- |

Yritysmuoto:  Société Anonyme
Osake:  Euronext: AF
ISIN:  FR0000031122
Perustettu:  2004
Toimitusjohtaja:  Benjamin Smith
Puheenjohtaja:  Anne-Marie Couderc
Kotipaikka:  Tremblay-en-France, Ranska
Liikevaihto:   26,5 mrd. € (2018)
Liikevoitto:   1,33 mrd. € (2018)
Nettotulos:   411 milj. € (2018)
Henkilöstö:   84 714 (keskim. 2018)
Kotisivu:  www.airfranceklm.com
Infobox OKVirheellinen NIMI-arvo: 
Air France-KLM S.A. on ranskalais-hollantilainen lentoyhtiökonserni, jonka pääkonttori sijaitsee Pariisin Charles de Gaullen kansainvälisellä lentoasemalla. Konsernin toinen päätukikohta on Amsterdamin Schipholin kansainvälinen lentoasema. Air France-KLM syntyi vuonna 2004, kun ranskalainen Air France ja hollantilainen KLM yhdistyivät.